hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ru ru ky ce ky ky ky ky ky ky ky ky ky ky ky ky ky kk kk ky ky ky ky ky ky ky kk ky ky ky ky ky ky ky ky ky ky ky ky ky ky ky ky ky uk en ky ru ky ru ky ru ky ru ky ru ky tt ru ru ky ru ky ru ky lez ky ru ru ky bg ky bg ru ky ky ky ru ky ru ky tt ru ru ky ru ky ru ky ky ru ky ru tt ru
"Фабула", 01.07.11 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Балага ата-эне улук, ата-энеге бала ыйык. Мен атамды билбей калдым. Бүтүндөй өмүрүмдү коштоп келаткан чоң арманым ушул. Быйыл 73 жашка чыгам, атам болсо, менин жарым жашымда дайынсыз кеткен экен.
Атам Малаев Дүйшөмбү 1900-жылы Азыркы Ак-Суу районундагы Кереге-Таш айылында туулган экен. 1916-жылдагы орус падышачылыгына каршы көтөрүлүштө эли менен кошо Кытайга үркүп барып, 1917-жылы кайра келет. Келгенден кийин үч жыл бою Теплоключенка айылында орустар менен аралаш жашайт. Орус тилин да үйрөнөт, аны менен бирге мурда эле Молдо Асаналыдан арабча окуганды, жазганды үйрөнгөнүн өркүндөтөт. Кийин латын тамгасы киргенде аны да бат эле өздөштүрүп алат. Айылдык мектепте үч жыл окугандан кийин Караколдогу мугалимдерди даярдоочу 2 айлык окуу жайын бүтүп, Сары-Камыш айылындагы мектепке башкаруучу болуп келет. Бул мектепте 1928-жылга чейин иштейт. Ошол эле жылы коммунисттик партиянын мүчөлүгүнө кабыл алынат. Ал кезде партияга өткөндөрдүн кадыр-баркы өлчөөсүз чоң эле да. Элине кадыр-баркы артат.
Жаштайынан эле тирикарак өскөн атам илим-билимге умтулуп жүрүп Фрунзе шаарындагы мугалимдердин 3 жылдык курсун аяктайт. Аны бүтүп келгенден кийин Кереге-Таш айылындагы мектептин башчысы болуп дайындалат да ал жерде 1932-жылга чейин иштейт. Андан соң партиянын Каракол райондук конференциясынын чечими менен райкомдун бюросуна мүчө болуп, райондун маданият бөлүмүн башкаруу милдети тагылат. Бир жылдан кийин ал Ташкендеги партиялык кызматкерлерди даярдоочу курсун бүтүрүп келет да райкомдогу ишин улантат.
1933-жылдын декабрь айында Бубнов атындагы Караколдогу педтехникумдун деректири болуп дайындалат. Аз өтпөй Кереге-Таш айылында айылдык кеңештин төрагасы кызматына которулат. Дал ошол ишинде чагымчылар чыгып, атам жалган жалаа менен: эгиндин планы аткарылган жок, эттин планы аткарылган жок, өзү партвзносту убагында төлөгөн эмес дешип партиядан чыгарылган, кызматтан алынган.
Ошондон соң бир жылдай иштебей, анан Сазановкада, Теплоключенкада, Ак-Булакта мугалим болуп иштеп жүрүп, кийин РайОНОго инструктор болуп ишке алынат. 1937-жылы Караколдогу Киров атындагы мектептин деректири болуп шайланат. Ошол эле жылы "улутчул" деген жалаа менен кызматынан алынат. Анан Отуз-Уул айылында мектепте мугалим болуп иштеп жүргөндө Социал-Туран партиясына мүчө, улутчулдугу менен революцияга каршы иштеп жүрөт деген жалаа менен 10 жылга кесилип, ошол бойдон дайынсыз болгон. Бирок 1942-жылы ага "кара кагаз" келген деген да маалымат бар. Согушта курман болгонбу, же түрмөдөбү, эмдигиче биле албай келебиз. А балким, "штрафбатта" кызмат кылып, согушта курман болгондур деп да калам. Болбосо, "кара кагаз" келбейт эле да.
Атамды 1938-жылы 4-мартта кармап кетсе, мен ошол жылы 3-июлда төрөлүпмүн. Кийин атам 1956-жылы акталган.
Атамды билгендерден көп эле уктум, алардын айтуусунда, атам кенедейинен эле тың өскөн экен. Мүнөзү коркпос, кыргызым дегенде жанын берүүгө даяр жан эле дешет. Кыргызым деп жатып жанагы "улутчул" деген атка консо керек деп ойлойм. Белгилүү го, ошол отузунчу жылдары өз улутуна кенедей эле убаа карап койгондор "улутчул" аталып, соттолуп, атылып кетип жатпадыбы. Ал оору мына бүгүнкү күнгө чейин айыкпай келатпайбы. "Кыргыз тилин көтөрөлү, улутубуздун салттарын сактайлы…" сыяктуу ойду айтсаң болду, атылып, соттолбосоң да башка улуттардын кээ бир өкүлдөрү дароо эле бизди "улутчул" кылып жатып калышат.
Мен атамдын тагдырын көп ойлойм. Жапжаш кезинде элим деп эмгек кылып, элине колунан келген жардамын берип, жаштарды билимге умтултуп, аларды окутуп, сөз кыскасы, элим дегенде ак эткенден так этип жүрүп өмүрүн берген экен. Ооба, өмүрүн элине берген деп жоопкерчилик менен эле айта алам. Эгерде атам коркок неме болсо, камалаарын билип жүрүп качып кетпейт беле. "Мен акмын, ак болгондон кийин камай койбос" деген ойдо болду да. Далай азаматтар ошентип жок болуп кетишкен эмеспи.
Бул чакан макаланы бекер жазган жокмун, атамдын аты Караколдогу же Ак-Суудагы бир көчөгө берилсе деген тилегим бар, ошол тилегимди жалпыга жарыялап коеюн дедим.
Кантип танмакпыз, азыр кызматта тургандар, колунда байлыгы барлар аталарынын аттарын көчөлөргө, мектептерге ж.б. жайларга койдуруп жатат. Ал жакшы, бирок кээ биринин атасы элине эмгек сиңирип деле жыргатпаптыр, эптеп эле айылда эсепчиби, же бригадирби, аттарын көчөлөргө койдура берүү жакшы деле көрүнүш эмес.
Жогоруда айтылгандай, менин атам Караколдо да эмгектенген экен, жөн эле эмгектенбей орчун кызматтарда иштептир. Демек, Каракол шаарынын бир көчөсүнө атамдын атын берип койсо, анын эмгеги акталмак, артында калган биз сыймыктанып турбайт белек.
Жакында Каракол шаарынын депутаттарына, мэрге жана мэрия кызматкерлерине барам, жогорудагы сунушум, өтүнүчүм менен. Алар менин өтүнүчүмдү аткарат го деген ишенимим да чоң.
Баса, ушул өтүнүчүм менен мындан он жыл мурун эле кайрылгам, кайрылып да келатам. Аны аткарган эч ким болбоду. Эми үмүтүм чоң, анткени бийликке жаңы адамдар келди, накта демократияны колдоочу адамдар, тарыхын сыйлаган адамдар келди деп ойлойм…
Ак-Суу району, Кереге-Таш айылы.
РЕДАКЦИЯДАН: Ооба, жогоруда кеп болгон аталарыбыздай азаматтар ак жеринен жок болуп кетишкен эмеспи. Биз, алардын артында калган урпактары, алардын арбагын ар дайым сыйлап турушубуз керек. Сман аксакалдын өтүнүчүн Каракол шаарынын депутаттары жана мэриясы колдойт деген ишеним бизде да бар.
КЫРГЫЗ РЕСПУБЛИКАСЫНЫН ӨКМӨТҮНӨ КАРАШТУУ
КЫРГЫЗ МАМЛЕКЕТТИК ЮРИДИКАЛЫК АКАДЕМИЯСЫ
"Юриспруденция" адистиги боюнча жогорку квалификациядагы адистерди төмөнкү адистештирилген факультеттерде даярдайт:
2. Адвокатура жана юстиция
3. Укук жана ишкердүүлүк
Тергөө-криминалистика факультетинде "Соттук экспертиза" адистиги ачылды.
4. Эл аралык укук
5. Кыргыз-кытай укук факультети
8. Укук жана башкаруу факультети
Башкаруу жана укук факультетинде төмөнкү адистиктер боюнча даярдоо жүргүзүлөт:
1. Мамлекеттик жана муниципалдык башкаруу (менеджер)
2. Салык жана салык салуу (салык салуу боюнча адис)
3. Бажы иши (бажы иши боюнча адис)
Күндүзгү бөлүмдөгү окуу мөөнөтү - 5 жыл,
"бакалавр" программасы боюнча - 4 жыл.
Сырттан жана дистанциялык окутуу формасы:
- орто билим базасында - 6 жыл;
- орто кесиптик билим базасында - 3,5 жыл;
- жогорку билим базасында - 2,5 жыл.
Кыргыз-кытай укук факультети кытай тилин билген жогорку квалификациялуу юрист адистерди даярдайт. Факультеттин алдында Кытай Эл Республикасынын Өкмөтүнө караштуу кытай тилин жайылтуу Канцеляриясынын демилгеси жана Синьцзян университетинин Конфуций институтунун түздөн түз катышуусу менен ачылган кытай тилин үйрөнүү классы иштейт. Кытай укугу боюнча сабактар КЭРдин волонтерлору-кытай тилин алып жүрүүчүлөр тарабынан берилет. Факультет окутуучулардын стажировкасы жана студенттерди алмашуусу боюнча Кытайдын алдыңкы ЖОЖдору менен кызматташат. Бул факультеттин бүтүрүүчүлөрү кытай укугу боюнча адис дипломуна жана кытай тилин өздөштүргөндүгү жөнүндө сертификатка ээ болушат.
Үзгүлтүксүз билим берүү жана экспертиза борбору "юриспруденция" багытында магистр программасынын 15 адистиги боюнча жогорку квалификациялуу кадрларды атайын даярдыктан өткөрөт. Борбордун бүтүрүүчүлөрү элиталык жогорку билимге, юриспруденция магистри квалификациялык академиялык даражасына ээ болушат.
Окутуу формасы: күндүзгү - 2 жыл, сырттан окуу - 2,5 жыл.
"Юриспруденция" адистиги боюнча толук жогорку билими барлар үчүн магистр программасын өздөштүрүүнүн тездетилген мөөнөтү каралган.
Юридикалык колледжде "укук таануу" (юрист) адистиги боюнча орто звенодогу адистер даярдалат.
9-класс базасында - 2 жыл 10 ай
11-класс базасында - 1 жыл 10 ай
Юридикалык лицейде окутуу негизги жалпы билим берүү программасы (9 класс) боюнча 7-класстын базасында жүргүзүлөт.
Кыргыз мамлекеттик юридикалык академиясы - жогорку квалификациялуу кесипкөйлөрдү жана келечектеги лидерлерди даярдоону максат кылган динамикалуу түрдө өнүккөн инновациялык билим берүү борбору. Академияда күчтүү илимий-педагогикалык курамды камтыган 15 кафедра, 2 борбор ишмердүүлүк жүргүзөт. КМЮАда юридикалык билим берүү окутуунун классикалык жана заманбап технологияларын айкалыштырып колдонуу менен жүргүзүлөт. Окуу процесси инновациялык билим берүү технологияларын колдонууга жана укук тармагында илимий иштерди өркүндөтүүгө багытталган. Бардык окуу-усулдук, илимий материалдар, электрондук китепкана академиянын Билим берүү порталында жайгаштырылган, бул студенттерди окутуунун сапатын жогорулатууга зор өбөлгө түзөт.
Академияда мыкты материалдык-техникалык база түзүлгөн. КМЮАда силер илимий изилдөө иштери, спорт, көркөм чыгармачылык менен алектенсеңер болот. Бизде келечектеги адистерге зарыл болгон инсандыкты жана жарандык так позицияны калыптандырууга эң сонун шарттар түзүлгөн.
Сиздерге билим алуу жана эс алуу үчүн ыңгайлуу шарттардын болушуна жана студенттик кызыктуу турмуш өткөрүүгө кепилдик берилет.
КМЮАда мансап (карьера) борборунун эшиги ар дайым ачык. Мында КМЮАнын бүтүрүүчүлөрү ишке орношуу жана мансабын жогорулатуу үчүн тажрыйба топтоосуна шарт түзүлгөн. КМЮАнын бүтүрүүчүлөрү бийлик органдарында, ири ишканалардын жетекчилик кызматында жана ар түрдүү тармактарда юристтик кызматтарда иштеп жатышат. Эң мыкты бүтүрүүчүлөр аспирантурада билим алууну улантып, академиянын окутуучулар курамынын катарын толукташууда.
КМЮАнын Караколдо, Таласта жана Нарында региондук бөлүмдөрү бар.
КМЮАга тапшыруу үчүн зарыл документтер:
- бекитилген үлгүдөгү арыз;
- билими тууралуу мамлекеттик үлгүдөгү документтин түп нускасы жана ага ылайык тиркеме;
- ЖРТ (ОРТ) жыйынтыктары боюнча түп нуска;
- 3х4 ченемдеги 6 сүрөт (6 айдан ашпаган мөөнөттөгү)
- аскерге чакыруу күбөлүгү же аскердик билет (аскерге чакырылгандар үчүн)
- №086-У формасындагы медициналык маалымдама (6 айдан ашпаган мөөнөттөгү)
- жарандыкты, инсандыкты күбөлөндүргөн документтин көчүрмөсү.
КМЮАнын студенти жана бүтүрүүчүсү болуу - эң кызыктуу жана зобололуу! Биз кесипкөй адистерди даярдайбыз!
Биздин дарек: Бишкек ш. Чүй пр.180 а
Тел.: (+996 312) 39 20 10, 39 20 93, 39 18 87
кыргыз тилиндеги гезит "Форум"
email • архив • редакция
- Карамушкина "Финляндияда кыргыз калпагын белекке берип жатып, "муну мончодо кийсе болот" - деди...
Айтматовдун наамына каршылар - кыргызга каршылар
"Кечирим" деген улуу нерсе, бирок…"
ПАРЛАМЕНТ ЧАРЧАДЫ… КЫРГЫЗБЫЗ ДЕП
Жогорку Кеңештин ишмердүүлүгүнө кандай баа бересиз?
35 миң доллар болсо, биздин
кыздардын баасы 750 эле сом…"
КРнын эмгек сиңирген артисти:
Гүлсарат - болгон ат
КӨРАЛБАСТЫК халатты эмес, ишти булгайт
"ГАВАИНИН" САБАКТАРЫ... ӨРАЛБАСТЫК халатты эмес, ишти булгайт